paragraph_text: Glover Trophy ili Richmond Trophy je bila automobilistička utrka koja se vozila na stazi Goodwood u Engleskoj. Od 1949. do 1965., utrka Glover Trophy je bila neprvenstvena utrka Formule 1, ali nikad nije bila dio kalendara Svjetskog prvenstva Formule 1. Stirling Moss je 1962. na ovoj utrci doživio veliki incident, nakon kojeg je bio mjesec dana u komi. Sljedećih šest mjeseci, lijeva strana Mossovog tijela je bila djelomično paralizirana. Moss se oporavio, ali je incident na ovoj utrci označio kraj njegove automobilističke karijere.<small><ref>F1 - 1962 Glover Trophy - Stirling Moss carrer ending accident at Goodwood YouTube. Objavljeno 12. lipnja 2019. Pristupljeno 10. listopada 2021.</small>